
Szén-szén kötés kialakítása palládium centrumon végbemenő látható fény fotoredox katalízis alkalmazásával

Tudományos diákköri dolgozatomban a szintetikus kémia egy új, érdekes és gyorsan fejlődő ágával, a C-H aktiválással foglalkoztam. A C-C kötés kialakítását szerves fotoérzékenyítő molekulák és palládium-katalizátorok jelenlétében látható fénnyel történő besugárzás segítségével valósítottam meg.

Laboratóriumi munkám során előállítottam 3 új, az irodalomban még nem ismert palládium-komplexet, és szerkezetvizsgálatukon kívül az elemi C-H aktiválási lépés és katalitikus aktivitásuk tanulmányozását is célul tűztem ki.

